GiliGold/VAD_KnessetCorpus huggingface dataset:
ניסן סלומינסקי: זה נראה הזוי לגמרי להפריד על אותו נושא של שכר עורכי הדין כשוועדה אחת כבר דנה ומקדמת.
ניסן סלומינסקי: פתאום עכשיו מגיע חוק ומעבירים לוועדה אחרת?
אלי אלאלוף: למה העבירו את נושא שכר הטרחה של עורכי הדין בתביעות לביטוח לאומי, כל התביעות נגד הביטוח לאומי של מקבלי הקצבאות.
אלי אלאלוף: הנה, זאת עובדה.
ניסן סלומינסקי: כשהעבירו אליך לא ביקשתי.
ניסן סלומינסקי: אבל פה אנחנו כבר דנים ומתקדמים ועושים את זה בזריזות.
אלי אלאלוף: אנחנו טיפלנו בחוק של לבנת פורן, כולל נושא עורכי הדין ושכר הטרחה שלהם.
ניסן סלומינסקי: מאה אחוז, את זה אני לא מבקש.
אלי אלאלוף: עשינו וזה עבר.
ניסן סלומינסקי: מאחר והחוק כבר קיים וכבר גמרנו אותו - - -
אלי אלאלוף: הנושא פה חשוב.
אלי אלאלוף: זה קשור לרווחה של ניצולי השואה.
אלי אלאלוף: היה דיון מהותי בוועדה שלנו.
אלי אלאלוף: הוחלט לטפל גם באחד הדברים שערורייתיים שיש במערכת.
אלי אלאלוף: עורכי דין השתוללו נגד.
אלי אלאלוף: הם היו אמורים להחתים טופס משני הצדדים ולקחו על זה אלפים של שקלים לאורך שנים וניצלו את התמימות של האנשים.
אלי אלאלוף: יש 8,000 אנשים שאמורים לקבל פיצוי.
דוד ביטן: אתה גומר את החוק שלה והם יגמרו את החוק.
ניסן סלומינסקי: זה על אותו נושא של שכר עורכי הדין.
אלי אלאלוף: זה לא קשור לשכר, זה יותר קשור למהות.
ניסן סלומינסקי: אנחנו עושים צחוק מהדבר.
ניסן סלומינסקי: נניח שהוא דן בנושא של הביטוח הלאומי, לא ביקשתי ולא כלום.
ניסן סלומינסקי: יכול להיות שאם החוק של שולי היה מתחיל אצלו, אז זה היה נגמר.
ניסן סלומינסקי: לכולנו כואב הנושא של ניצול ניצולי השואה.
ניסן סלומינסקי: התחלנו כבר לדון ואנחנו מסיימים.
דוד ביטן: אני אבקש להזמין לדיונים גם את חברת הכנסת מועלם וגם את יושב ראש הוועדה.
שולי מועלם-רפאלי: הוא לא צריך להזמין אותי, אני נמצאת תמיד בדיונים.
שולי מועלם-רפאלי: חבר הכנסת אלאלוף ואני פועלים בצמידות רבה בנושא ניצולי השואה.
דוד ביטן: המידע שגיבשת בחוק, הוא יקבל אותה.
ניסן סלומינסקי: נו טוב - - -
אלי אלאלוף: כי אני יודע.
אלי אלאלוף: אני רואה את האנשים ואני מבין את הסיפור.
אלי אלאלוף: תבין לי שאני גם מבין בפוליטיקה.
דוד ביטן: כן, אבל זאת לא פוליטיקה.
דוד ביטן: אתה לוקח את זה אישית.
ניסן סלומינסקי: אתה תראה שיצביעו כאן 4 מול שלושה.
ניסן סלומינסקי: כי אני יודע, אני קורא, אני גם שומע.
אלי אלאלוף: אני מציע שזה יהיה ללא הצבעה.
משה גפני: אני יושב פה ולא ידעתי על הבעיה הזאת.
משה גפני: אני באתי על הנושא שלי ועל המיזוג.
ניסן סלומינסקי: ואתה תצביע - - -
משה גפני: מה, אתה נביא?
ניסן סלומינסקי: בואו נעשה הצבעה.
משה גפני: אני לא רוצה שתהיה הצבעה.
משה גפני: להיפך, אני רוצה שזה יהיה בהסכמה.
אלי אלאלוף: היה דיון במליאה, אושר במליאה.
אלי אלאלוף: אתה מערער על המליאה וזאת זכותך.
אלי אלאלוף: אז אני חוזר למהות של הדיון.
אלי אלאלוף: הדיון הזה היה בדיון מהותי מאוד בתוך הוועדה שלנו.
אלי אלאלוף: הוא הוצג בוועדה.
אלי אלאלוף: ההחלטות התקבלו בזכות נוכחות שר האוצר וסגן שר האוצר והם המליצו שזה ימשיך אצלנו.
אלי אלאלוף: זה מהותי.
אלי אלאלוף: יש לך נציגה מדהימה.
אלי אלאלוף: אני מטילה עליה את האחריות.
אלי אלאלוף: היא תקבע אם זה אצלך או אצלנו.
אלי אלאלוף: אתה רוצה את זה?
דוד ביטן: מי נגד הבקשה של יו"ר ועדת חוקה - - -
ארבל אסטרחן: אבל יש שני חוקים.
דוד ביטן: אני מצביע על שני החוקים.
דוד ביטן: מי נגד הבקשה של יושב ראש ועדת החוקה בנסיבות האלה?
דוד ביטן: בעד הבקשה להעביר את הנושא לוועדת חוקה, חוק ומשפט – 1
דוד ביטן: נמנעים – אין הבקשה להעביר את הנושא לוועדת החוקה, לא נתקבלה.
דוד ביטן: חבר הכנסת אלאלוף, 30 יום אתה מסיים.
דוד ביטן: אם אתה לא מסיים, אני יכול לקחת ממך את החוק.
ארבל אסטרחן: החוק הממשלתי והחוק של מייקל אורן יעברו לוועדת עבודה.
ארבל אסטרחן: בקשת יושב-ראש ועדת הכספים למיזוג הצעות החוק הבאות, לשם הכנתן לקריאה השנייה והשלישית: א.
ארבל אסטרחן: הצעת חוק אזור סחר חופשי באילת (פטורים והנחות ממסים) (תיקון מס' 8) (זיכוי ממס ליחיד על הכנסה חייבת מיגיעה אישית), התשע"ו-2016 (מ/1011) ב.
ארבל אסטרחן: הצעת חוק אזור סחר חופשי באילת (פטורים והנחות ממסים) (תיקון – זיכוי ממס מהכנסה חייבת מיגיעה אישית) התשע"ו-2016 (פ/2427/20)
דוד ביטן: הנושא הבא: בקשת יושב ראש ועדת הכספים למיזוג הצעת חוק לשם הכנתה לקריאה שנייה ושלישית.
דוד ביטן: הצעת חוק אזור סחר חופשי באילת (פטורים והנחות ממסים) (תיקון מס' 8) (זיכוי ממס ליחיד על הכנסה חייבת מיגיעה אישית), התשע"ו-2016.
דוד ביטן: וכן: הצעת חוק אזור סחר חופשי באילת (פטורים והנחות ממסים) (תיקון) (זיכוי ממס ליחיד על הכנסה חייבת מיגיעה אישית), התשע"ו-2016.
דוד ביטן: אתה רוצה למזג?
משה גפני: כן, זה אותו חוק.
משה גפני: נמנעים – אין הבקשה למיזוג נתקבלה.
יעל גרמן: אדוני היושב-ראש, אני מאוד מעריכה את הדיון המהיר ואני חייבת לומר שאנחנו כולנו מאוד סומכים עליך, לאור באמת ההחלטות השקולות והמאוד מאוד אובייקטיביות והוגנות גם בעבר.
יעל גרמן: יש לנו כלי שנקרא "דיון מחדש", אנחנו כולנו קוראים לזה רביזיה.
יעל גרמן: "דיון מחדש", משתמשים בו בדרך כלל חברי האופוזיציה או כל מי שמתנגד להחלטה.
יעל גרמן: יש החלטה מסוימת בוועדה, אז יש רשות לבקש "דיון מחדש" כדי לשקול מחדש לפני שזה חלוט.
יעל גרמן: אבל ברור ומובן שאם מישהו מסכים לחוק והוא מבקש "דיון מחדש", על מה הוא בדיוק מבקש "דיון מחדש"?
יעל גרמן: הוא הצביע בעד החוק, הוא בעד החוק, אז על מה ה"דיון מחדש"?
יעל גרמן: מה שקרה זה שנעשה שימוש לא ראוי, ציני, פוליטי.
דוד ביטן: פוליטי, נכון.
יעל גרמן: מניפולטיבי.
דוד ביטן: פרלמנטרית.
יעל גרמן: לא, זה לא פרלמנטרי כי פרלמנטרי, אני רוצה להאמין ש - - -
דוד ביטן: איך את מגדירה את העניין של הפיליבסטר?
דוד ביטן: זה שימוש ראוי?
דוד ביטן: זה פרלמנטרי.
יעל גרמן: כן, אבל אין בו - - -
דוד ביטן: אנחנו צריכים לשבת ימים ולשמוע.
יעל גרמן: נכון, אבל הייתי אומרת שזה הגיוני וזה חלק מההרגלים הפרלמנטריים.
יעל גרמן: כאשר אנחנו לוקחים והופכים את הכוונה של המחוקק, אז זה לא ראוי ולא נכון.
דוד ביטן: אני אקל עלייך.
דוד ביטן: אני מוכן לעשות רביזיה ברביזיה, בתנאי שאתם תסכימו לכך שלא ניתן להגיש רביזיה מעבר לשעה משעת הדיון.
דוד ביטן: אני מוכן לזה.
דוד ביטן: אם אתם תסכימו שמסתיים הדיון, ואפשר להגיש רביזיה לכל היותר שעה ממועד סיום הדיון, אני מוכן לעשות רביזיה ברביזיה.
דב חנין: זה מאוד מסובך כי לעתים אנחנו פשוט - - -
דוד ביטן: אחרת מה?
דוד ביטן: בשנייה האחרונה.
דוד ביטן: למה הם עושים את זה?
דוד ביטן: בואו נשים את הדברים על השולחן.
דוד ביטן: כי הוא רוצה לסיים את התהליך ולא לקבל רביזיה בשעה 16:00 אחר הצהרים, דקה לפני המושב.
דוד ביטן: לכן, צריך למצוא את האיזון הראוי.
דוד ביטן: האיזון הראוי אומר שאני מוכן ללכת לקראת העניין הזה, בתנאי שהמועד האחרון להגשת הרביזיה יהיה שעה מסוף הדיון.
דב חנין: שעה מסוף הדיון זה לא ריאלי.
דוד ביטן: למה לא ריאלי?
דוד ביטן: מאוד ריאלי.
דוד ביטן: אם את אומרת שרק מי שהשתתף ורק מי שהצעתו נדחתה, אז שיגיש רביזיה במקום, ולא כל אחד יכול להגיש את זה בשעה 16:00 או למחרת.
יעל גרמן: אני מבינה מה שאתה אומר אבל מה שאני מבקשת ממך, קודם כול, להכיר בעובדה שזה לא הגיוני, לא נכון, וזה ציני, לבוא ולהגיש רביזיה על משהו שאתה מסכים אתו.
דוד ביטן: מכיר בעובדה, ולעומת זאת גם אני מכיר בעובדה שבשעה 16:00 מגישים רביזיה, זה גם לא בסדר.
דוד ביטן: זה ניצול של הנושא הפרלמנטרי באותה מידה.
דוד ביטן: אין שום הבדל.
דוד ביטן: הסיבה שהוא אומר את הרביזיה, כדי לסיים עניין ולא לקבל את הרביזיה אחרי ארבע שעות.
דב חנין: ניצול כלים פרלמנטריים הוא לגיטימי.
דוד ביטן: אז היא אומרת שלא.
דב חנין: אני רוצה להציג את הנושא מזווית קצת שונה.
יעל גרמן: אני אומרת שהמקרה הזה הוא לא לגיטימי.
דב חנין: המקרה הזה הוא לא לגיטימי.
דב חנין: אדוני היושב-ראש, ברשותך.
דוד ביטן: רגע, חבר הכנסת שטרן הצביע קודם.
אלעזר שטרן: אני חושב שיש היגיון במה שאתה אומר.
אלעזר שטרן: צריך למצוא את - - -
יעל גרמן: שעתיים.
אלעזר שטרן: אמרתי, צריך למצוא את האיזון הראוי כי על פניו באמת בגלל זה עושים את זה.
יעל גרמן: אבל שעתיים.
דוד ביטן: אם אתם מסכימים - - -
דוד ביטן: לא נסיים היום.
דוד ביטן: נשב, ננסח משהו, שינוי תקנון בהסכמה.
אלעזר שטרן: אבל אני רוצה להגיד לך משהו.
דוד ביטן: אני אומר משהו על דעתך גם, ניסן?
ניסן סלומינסקי: אני רק רוצה להוסיף.
דוד ביטן: בסדר, תן להם לדבר.
אלעזר שטרן: אני רוצה להגיד משהו על זה, ודווקא טוב שהיושב-ראש יושב כאן.
אלעזר שטרן: אני חושב – ואתה לא יכול לעשות כלום – אבל העצוב בעניין הזה, שהדיון הסתיים באקורד לדעתי צורם מבחינת ניהול הישיבה.
אלעזר שטרן: בא משרד המשפטים, אמר עמדה, ביקשת זמן בשביל הדיון.
אלעזר שטרן: כי יש הבדל.
אלעזר שטרן: כשאתה מבקש הגינות או הוגנות, אז אני אומר שנציג היועץ המשפטי לממשלה או משרד המשפטים דיבר בשלוש דקות האחרונות, גם כן רק בגלל שמישהו מהאופוזיציה אמר לו לדבר, הוא בא עם עמדה כתובה, לא היה זמן לשאלות, ודקה אחרי זה יש החלטה ורביזיה והצבעה.
דוד ביטן: זה ניהול הישיבה.
דוד ביטן: כל יושב-ראש מנהל בדרכו.
יעל גרמן: על הנושא הזה פנינו ליולי.
דוד ביטן: אתה רוצה שאני אגיד לך מה דעתי על ניהול של מישהו?
אלעזר שטרן: לא, אני רק אומר לך שהרביזיה, היה לה מקום הגיוני הפעם.
אלעזר שטרן: לא רק בהיבט של מה שאתה אומר, ואמרתי לך, אתה צודק.
דוד ביטן: אנחנו מדברים עכשיו על הנושא העקרוני, לא מה שקרה בוועדת החוקה.
יעל גרמן: כבוד היושב-ראש, אני חושבת ששעתיים זה יהיה סביר.
יעל גרמן: שעה זה לחוץ.
יעל גרמן: זה משנה.
יעל גרמן: אנחנו רצים מוועדה לוועדה.
דוד ביטן: אם את טוענת שמי שעמדתו נדחתה, אז שיחליט מייד אם הוא מגיש.
<ארבל אסטרחן: גם מי שלא היה בדיון יכול לבקש רביזיה.
אלעזר שטרן: ניסן, מתי הדיון?
אלעזר שטרן: במושב האחרון?
דוד ביטן: אבל עדיין, צריך שיהיה איזה מועד.
דוד ביטן: אם יהיה מועד, אז הוא לא צריך לעשות שימוש, ואני לא צריך לעשות ואף אחד לא צריך לעשות.
יעל גרמן: בוא נדבר על עד שעתיים.
דב חנין: אדוני היושב-ראש, קודם כול, הדיון הזה הוא דיון חשוב ואני חושב שחברתי, חברת הכנסת גרמן, נוהגת נכון שהיא מביאה אותו לבירור עקרוני בוועדת הכנסת, לא רק אפרופו מה שהיה בוועדת חוקה.
דוד ביטן: כן, אמרתי, זה עניין עקרוני.
דב חנין: אנחנו רוצים להפריד את זה.
דב חנין: אין ספק שיש שימוש לרעה בכלי של רביזיה.
דוד ביטן: על-ידי שני הצדדים.
דב חנין: על-ידי שני הצדדים, בוודאי.
דב חנין: אבל אסור לנו, אפרופו השימוש לרעה הזה, לפגוע בכלי הזה שהוא כלי מאוד מאוד חשוב.
דב חנין: גם ההצעה שלך, אדוני היושב-ראש, יכולה ליצור מצב שבו לפעמים מתעורר הצורך ברביזיה כי – לא יודע מה.
<ארבל אסטרחן: רביזיה אמיתית.
דב חנין: חשבנו על זה מחדש, כולנו, בלי קשר של אופוזיציה - - -
יעל גרמן: מישהו שלא היה בדיון.
דב חנין: מישהו שלא היה בדיון או פתאום קיבלנו עוד חוות דעת, ואנחנו רוצים לפתוח את זה.
דוד ביטן: אז מה אתה רוצה, אני לא מבין.
<ארבל אסטרחן: כשיושבים לנסח, פתאום מגלים שמשהו חסר.
דב חנין: בדיוק, ואז אנחנו מעוניינים - - -
דוד ביטן: אז אפשר ליצור מקרים חריגים.
דב חנין: אדוני היושב-ראש, מונעים מאתנו, היכולת פה להחריג היא מאוד מאוד מוגבלת ובעייתית, ואנחנו מונעים איזושהי יכולת גמישות שהיא הכרחית לעבודת הוועדה.
דוד ביטן: בוא נבחין.
דוד ביטן: אני רוצה להסביר את הכוונה שלי.
דוד ביטן: אם הדיון מתמשך בחוק, אז אין בעיה להגיש את הרביזיה גם אחרי יומיים.
דוד ביטן: אם עכשיו הוא דן בחוק – חוק הטרור נגיד היה נמשך מספר ישיבות – אז אין שום בעיה כי זה לא פוגע בתהליך עצמו.
דוד ביטן: אבל ברגע שסיימתי את התהליך ואני מתקדם הלאה, אפשר רק שעה.
דוד ביטן: אם עכשיו אנחנו דנים בהצעת חוק לקראת קריאה שנייה ושלישית, עשרה דיונים, 20 דיונים, אז תגישו את הרביזיה מתי שאתם רוצים, זה באמת לא רלוונטי ולא פוגע בתהליך.
דוד ביטן: אתה לא יכול לבקש ממני, אחרי שאני סיימתי.
דוד ביטן: למשל, ועדת הכנסת, מקבלים החלטה מסוימת, רוצים להתקדם איתה, להביא את זה למליאה, ופתאום ב-16:00 "תוקעים" לי רביזיה.
דוד ביטן: אז אני אומר רביזיה כדי למנוע דבר כזה.
דוד ביטן: אבל אם יש תהליך, אין לי בעיה.
דוד ביטן: אפשר לנסח את זה.
דב חנין: אני מבין את ההערה - - -
דוד ביטן: נכון, ארבל?
דב חנין: קשה להבחין.
יעל גרמן: אבל שעה זה קצר מדי.
<ארבל אסטרחן: הקושי הוא אם יש רביזיה אמיתית.
<ארבל אסטרחן: עניין אמיתי, יש פה קושי.
דוד ביטן: אבל אז היושב-ראש יכול לעשות דיון חוזר.
<ארבל אסטרחן: לא, אין דבר כזה.
<ארבל אסטרחן: רביזיה זה דיון חוזר.
דוד ביטן: בסדר, הוא יכול.
דוד ביטן: למה אין לו סמכות?
דוד ביטן: אני לא יכול לתקן החלטה?
דוד ביטן: אני יכול.
<ארבל אסטרחן: לא, רק דרך רביזיה.
דוד ביטן: אני יכול לתקן תמיד, כיושב-ראש, לעשות דיון על תיקון החלטה.
דב חנין: איך אתה יכול לעשות את זה?
דוד ביטן: זה בסמכות שלנו.
דב חנין: אין סמכות כזאת.
דוד ביטן: הסמכות טבועה בדיון.
דוד ביטן: זה לא נכון, אני לא מסכים למה שאת אומרת.
<ארבל אסטרחן: אם אושר חוק לקריאה ראשונה, אתה לא יכול לפתוח אותו.
דוד ביטן: ודאי, אני יכול עד למועד.
דוד ביטן: עד למועד.
דב חנין: דוד, אתה לא יכול.
דוד ביטן: היושב-ראש כן יכול להביא לתיקון החלטה.
דב חנין: אתה לא יכול.
דוד ביטן: רביזיה זה דיון מחדש, והיושב-ראש יכול לתקן את ההחלטה.
יעל גרמן: ארבל, את הרביזיה אפשר להגיש רק עד שמגישים את הנוסח.
<ארבל אסטרחן: עד שזה מונח.
יעל גרמן: אז אם הנוסח מונח בתוך שעתיים, אז אפשר - - -
<ארבל אסטרחן: בדרך כלל הוא לא מונח תוך שעתיים.
<ארבל אסטרחן: בדרך כלל, הוועדה גמרה בבוקר, והנוסח יונח אחרי צהרים או למחרת אחר הצהרים.
יעל גרמן: אז שיניחו את הנוסח כמה שיותר מהר.
דוד ביטן: אפשר להניח רק ב-16:00.
<ארבל אסטרחן: להניח זה רק במליאה.
יעל גרמן: מה נראה לָך סביר?
דוד ביטן: מה שאת אומרת אנחנו נפתור במצב לא של "דיון מחדש" אלא תיקון החלטה.
דב חנין: עוד לא סיימתי.
דוד ביטן: נכתוב את זה, נמצא בתקנון.
דוד ביטן: אני לא מבין את הסיפור הזה.
דוד ביטן: זה דבר ברור מאליו שהיושב-ראש יכול להביא דיון לתיקון החלטה, בלי קשר לדיון מחדש.
<ארבל אסטרחן: מה זה תיקון?
<ארבל אסטרחן: אושר חוק.
<ארבל אסטרחן: היושב-ראש יכול לפתוח את החוק אחרי שהוועדה הצביעה?
<ארבל אסטרחן: בלי רביזיה?
דוד ביטן: בתיקון החלטה אין שום בעיה.
דב חנין: אין תיקון החלטה.
דוד ביטן: חבר'ה, עכשיו אישרנו החלטה מסוימת.
דוד ביטן: אחרי ארבע שעות - -
<קריאה: זה לא כמו חוק.
דוד ביטן: - - אני כיושב-ראש מביא דיון – לא דיון חוזר.
דוד ביטן: דיון חוזר על תיקון החלטה.
דוד ביטן: יש הבדל בין "דיון מחדש" שאומר לפתוח את הכול - - -
יעל גרמן: אני לא מכירה דבר כזה, אבל יש לנו פה יועצת משפטית.
<ארבל אסטרחן: "דיון מחדש", אפשר לפתוח גם רק נושא.
<ארבל אסטרחן: זה על הצבעה מסוימת.
דוד ביטן: אז אני אומר, תיקון החלטה זה דבר הגיוני.
דוד ביטן: עזבו, חבר'ה, את הסיפור הזה.
דוד ביטן: הכללים האלה שלכם של 67 שנים, הם סותרים כל תהליך בכל מוסד.
דוד ביטן: אפשר להביא תיקון החלטה ללא קשר ל"דיון מחדש".
דוד ביטן: להגיד לי לא כתוב בתקנון?
דוד ביטן: זה דבר אלמנטרי של כל גוף שדן, מה אתם מדברים שטויות?
מיכל רוזין: אבל אם יש הצבעה?
יעל גרמן: אבל אם הצבעת?
דוד ביטן: אז זה בדיוק העניין.
דוד ביטן: שהוא הביא לתיקון החלטה מסוימת.
מיכל רוזין: אתה יכול כל חוק להצביע עשר פעמים בוועדה?
מיכל רוזין: מתי הסוף?
מיכל רוזין: כמה פעמים אפשר להצביע?
דוד ביטן: אין-סוף.
דוד ביטן: עד שזה לא מגיע למליאה, אין סוף.
דוד ביטן: זה מאושר במליאה, אין סוף, מה זאת אומרת.
דב חנין: רגע, אולי גם יושב-ראש הכנסת יכול להביא לתיקון החלטה אחרי שהצביעו במליאה?
דוד ביטן: אני מדבר על מקרים שהרביזיה נכונה.
דב חנין: למה אתה מפלה לרעה את יושב-ראש הכנסת?
דב חנין: אולי הוא גם יוכל להביא לתיקון החלטה אחרי שהכנסת החליטה?
דוד ביטן: כי החלטת המליאה היא החלטה קונסטיטוציונית.
דוד ביטן: בוועדה לא.
דב חנין: וועדה לא קונסטיטוציונית?
דוד ביטן: הוועדה מכינה למליאה.
דב חנין: יש נושאים שבהם ההחלטה של ועדה היא קונסטיטוציונית.
<ארבל אסטרחן: הצבעה במליאה היא משמעותית.
דוד ביטן: ההצבעה במליאה היא משמעותית, הצבעה פה היא לא משמעותית.
דוד ביטן: כל עוד המליאה לא החליטה, הכול פתוח.
דוד ביטן: זה כלל בסיסי בדברים האלה.
דב חנין: אני רוצה לקבל רשות דיבור לשלוש דקות, אבל בלי הפרעות.
דב חנין: שלושה דברים.
דב חנין: ראשית, אני חושב שהבעיה שעליה מצביעה חברת הכנסת גרמן ממוקמת במקום טיפה שונה.
דב חנין: הבעיה היא – ואת זה אני חושב צריך למנוע – הבעיה שאותה צריך למנוע זה הגשת רביזיה על-ידי מי שבעצמו איננו תומך ברביזיה, ברמה המהותית.
דב חנין: כאן נמצאת הבעיה.
דב חנין: הגשת רביזיה כדי למנוע רביזיות, זה הדבר שצריך למנוע אותו בתקנון.
יעל גרמן: כמו התנגדות לחוק בהסכמת ממשלה, אתה צריך להצביע נגד החוק.
דב חנין: אם אנחנו מבטיחים שמי שמגיש את הרביזיה, מצביע אחר כך בפועל בעד הרביזיה, אז אנחנו פותרים את העניין, אין שום בעיה.
מיכל רוזין: כמו במליאה.
מיכל רוזין: אתה מתנגד לחוק, אתה צריך להצביע נגדו.
דב חנין: אנחנו צריכים ליצור האחדה שאומרת - - -
<קריאה: אתה יכול להימנע במליאה.
מיכל רוזין: אתה צריך להתנגד.
אלעזר שטרן: אוקיי, אז שיימנע.
מיכל רוזין: בסדר, שיימנע.
דוד ביטן: הבטחתי לא להצביע, אז אני לא מצביע.
דוד ביטן: הוא ביקש שלוש דקות בלי הפרעה.
דוד ביטן: בואו ניתן לו.
דב חנין: אז לכן, אדוני היושב-ראש, אני מציע לתקן את התקנון כך שייאמר במפורש שמי שהציע את הרביזיה צריך להגיע לדיון ולהצביע בעד הרביזיה.
דב חנין: מי שהציע רביזיה צריך להגיע לדיון ולהצביע בעד הרביזיה.
דב חנין: זו המשמעות של הגשת רביזיה - תעמוד מאחורי החלטותיך, אל תטרטר סתם את הכנסת ולא את ועדות הכנסת.
דב חנין: הגשת רביזיה – תתכבד, תבוא ותצביע.
דב חנין: זה לדעתי פותר 90% מהבעיות המיותרות.
דב חנין: לגופן של ההצעות שאדוני מציע, אני חושב כל הגבלה מהותית על הרביזיה תיצור לנו קשיים עצומים בעבודת הכנסת.
דב חנין: לפעמים – לא רק היושב-ראש – לפעמים כל חברי הוועדה משתכנעים שצריך להגיע לאיזשהו שינוי, איזשהו תיקון, לא יודע מה.
דב חנין: הבנו שטעינו במשהו.
דב חנין: אנחנו נכנסים לאיזשהו מסלול שאי-אפשר אחר כך יהיה לצאת ממנו, וזה מיותר.
דב חנין: אני, אדוני היושב-ראש, מזהיר מההצעה שלך.
דב חנין: אתה אומנם רואה את זה כדבר טכני, שהיושב-ראש יכול כל פעם להביא לתיקון החלטה.
דוד ביטן: אמרתי שלדעתי זה בסמכות, אבל לא ניכנס לזה.
דוד ביטן: יש לי פתרון אחר.
דב חנין: זה פתח לצרות, ואם אנחנו - - -
דוד ביטן: יש לי פתרון אחר לעניין.
דב חנין: אם יש לך פתרון אחר, נשמח לשמוע.
דוד ביטן: הוא היה כאן מהתחלה.
דוד ביטן: לפחות מי שהיה מהתחלה, מגיע לו.
עבדאללה אבו מערוף: הדיון מובן, לא אוסיף לדברים, אבל מה שכבוד היושב-ראש מציע – מה המצב הקיים עכשיו?
עבדאללה אבו מערוף: יש חוק שהוועדה הכינה, הוא נגמר, הושלם על-ידי היועצת המשפטית, ועדיין לא הוגש למזכירות הכנסת.
עבדאללה אבו מערוף: אפשר לעשות רביזיה.
דוד ביטן: אז זו בדיוק הבעיה.
עבדאללה אבו מערוף: לכן, לא.
עבדאללה אבו מערוף: נשאיר את המצב.
דוד ביטן: אז מה אתם רוצים, רק ללכת לפי הצד שלכם?
עבדאללה אבו מערוף: להשאיר את המצב כקיומו.
דוד ביטן: כי כולם מנצלים את הנושא.
דוד ביטן: כמה פעמים הרביזיות זה סתם?
עבדאללה אבו מערוף: בסדר, אבל - - -
דוד ביטן: זה סתם.
דוד ביטן: אז אפשר לחשוב שכל רביזיה חתומה בסלע.
דוד ביטן: היא לא חתומה בסלע.
עבדאללה אבו מערוף: הרביזיה זה כלי להתנגד.
מיכל רוזין: מי שהגיש רביזיה צריך לעמוד במה שהוא הגיש.
דוד ביטן: אתם רוצים לחשוב על זה?
יעל גרמן: אני חושבת שהרעיון של חברי דב חנין הוא רעיון טוב מאוד.
דוד ביטן: מה שאומר דב חנין זה רק מה שכתבתם.
דוד ביטן: אני אומר, בואו נעשה דבר כזה.
יעל גרמן: לא, הוא אומר דבר אחר.
יעל גרמן: הוא בא ואומר, אם מישהו מגיש רביזיה, יואיל בטובו להצביע בעדה.
יעל גרמן: לא יכול להיות שהוא יגיש רביזיה ויצביע נגדה, זה לעשות חוכא ואטלולא מהוועדה.
דוד ביטן: לא, זה לא הולך.
יעל גרמן: אני חושבת שזה הרעיון הנכון.
אחמד טיבי: הערה, מה שקורה במליאה.
אחמד טיבי: אדוני היושב-ראש, כאשר מישהו מתנגד להצעת חוק במליאה - - -
דוד ביטן: אני נותן לך מכיוון שאתה יושב-ראש המפלגה שלו, אז - - -
אחמד טיבי: זאת הערה שתעזור לכולם אחר כך.
אחמד טיבי: אוסאמה ירחיב יותר טוב ממני.
דוד ביטן: שלו במיוחד.
אוסאמה סעדי: לכן שתקתי.
דוד ביטן: למה אתה יושב שם?
אחמד טיבי: אני בודד בצמרת.
אחמד טיבי: כאשר מישהו מגיש התנגדות להצעת חוק שהממשלה תומכת בה במליאה - -
אוסאמה סעדי: לא יכול להצביע בעד.
אחמד טיבי: - - הוא חוזר למושב שלו, הוא לא יכול להצביע בעד.
<ארבל אסטרחן: הוא יכול.
דוד ביטן: הוא יכול.
דוד ביטן: היא אומרת שהוא יכול.
דוד ביטן: ארבל, תעני את.
<ארבל אסטרחן: אתה לא מכריח אף פעם חבר כנסת איך להצביע.
<ארבל אסטרחן: אם הוא ביקש להתנגד, ותומך, מורידים אותו מהדוכן כי הוא לוקח זמן למישהו אחר.
אחמד טיבי: אז הרציונל מובן?
דוד ביטן: סעדי, לפני שאתה מתחיל, אני פורס לכם את מה שאני אומר.
מיכל רוזין: הוא אף פעם לא יכול להצביע במליאה, לא יכול להיות שיצביע בעד.
ניסן סלומינסקי: יכול להצביע.
דוד ביטן: רבותי, כל אחד יכול להצביע איך שהוא רוצה.
דוד ביטן: אתם יודעים מה אותי מרגיז הכי הרבה במליאה?
דוד ביטן: שבן-אדם עולה, ויכול לדבר על מה שהוא רוצה.
ניסן סלומינסקי: הוא לא מדבר אף פעם על הנושא.
דוד ביטן: עולה על נושא מסוים, ומדבר על מה שהוא רוצה.
דוד ביטן: זה הכי גרוע שיש.
דוד ביטן: נרשם להצעת חוק, ומדבר לא יודע מה, על ארצות-הברית.
דוד ביטן: אבל לא משנה, יש הרבה פגמים.
מיכל רוזין: את זה אפשר לתקן.
דוד ביטן: אני אפרוס לכם את ההצעה שלי.
דוד ביטן: ההצעה שלי היא פשוטה.
מיכל רוזין: היה דיון 40 חתימות, אי-אמון, היינו יכולים לדבר על הרבה דברים.
אחמד טיבי: אבל תן לאוסאמה.
דוד ביטן: תן לי רגע, שהוא יתייחס למה שאני אומר.
דוד ביטן: אני אומר כזה דבר.
דוד ביטן: נמצא גם פתרון לבעיה אם הרביזיה טובה, והיא מוגשת.
<ארבל אסטרחן: אמיתית.
דוד ביטן: קודם כול, כל עוד דיון לא הסתיים, אפשר תמיד להגיש רביזיה.
דוד ביטן: זאת אומרת, אם יש דיון בהצעת חוק או בנושא אחר, והוא נמשך, אפשר להגיש רביזיה תמיד.
דוד ביטן: אני לא מגביל את הרביזיה.
יעל גרמן: על רביזיה אפשר להצביע רק אחרי החלטה.
אוסאמה סעדי: זה אחרי הצבעה.
דוד ביטן: יש לנו מצבים.
דוד ביטן: הנה, בחוק הרכב אנחנו בכל סעיף מצביעים.
יעל גרמן: אם אתה מצביע – כן.
יעל גרמן: אנחנו רק בסוף מצביעים בוועדת חוקה, אין לנו דבר כזה שבמהלך הדיון מצביעים.
דוד ביטן: לא משנה, אז יש כל מיני אופציות.
דוד ביטן: כל עוד הדיון לא הסתיים, לא משנה מה, אפשר להגיש רביזיה.
דוד ביטן: ברגע שהוא הסתיים, אז אנחנו נגביל את המועד להגשת הרביזיה, בואו נעשה פשרה שעה וחצי, לא שעתיים ולא שעה.
דוד ביטן: לגבי רביזיה שמוגשת אחרי הזמן, צריכה להיות הסכמת היושב-ראש.
דוד ביטן: מה שאני מציע זה דבר כזה.
דוד ביטן: אם הרביזיה היא אמיתית וטובה, אז גם היושב-ראש צריך לתמוך בה, ואז היושב-ראש יכול להעביר אותה ל"דיון מחדש".
מיכל רוזין: אתה מעקר פה את כוחה של האופוזיציה.
יעל גרמן: אז אני מציעה עוד תיקון קל.
דוד ביטן: ואז, אם אנחנו רוצים להגיש רביזיה גם אחרי ארבע שעות, אז אתה מגיש ואני מסכים ואנחנו מעבירים את זה לדיון - -
יעל גרמן: דוד, עוד תיקון קל.
יעל גרמן: ואם היושב-ראש לא מסכים, זה עולה אליך לוועדת הכנסת.
דוד ביטן: - - ואז זה פותר לנו את הבעיה של חלוף המועד.
מיכל רוזין: לא, אתה מבטל את יכולת האופוזיציה.
דוד ביטן: אבל מה אתם רוצים?
דוד ביטן: אז אתם מבטלים גם את יכולת הקואליציה להגיש רביזיה.
מיכל רוזין: לא, אנחנו לא מבטלים.
דוד ביטן: איפה זה כתוב וחתום בסלע שרק האופוזיציה מגישה?
מיכל רוזין: אנחנו אומרים שלא יכול להיות שמי שמגיש - - -
יעל גרמן: שתהיה לנו זכות לערער.
דוד ביטן: חבר'ה, זאת פשרה הוגנת לדעתי.
עבדאללה אבו מערוף: אבל אתה תגביל את המועד עד ההגשה למזכירות.
דוד ביטן: זה בדיוק הבעיה.
יעל גרמן: עוד רובד אחד.
יעל גרמן: רק לתקן עוד דבר אחד, שתהיה לנו זכות, שתהיה לנו יכולת, במידה שהיושב-ראש לא מסכים, לערער בפני ועדת הכנסת.
דוד ביטן: אז מה עשינו?
דוד ביטן: זה עוד תהליך.
דוד ביטן: לא, זה יותר מדי.
יעל גרמן: אז שתהיה לנו באיזשהו מקום זכות ערעור.
יעל גרמן: ודאי שהיושב-ראש לא יסכים.
דוד ביטן: אז תמיד זה יגיע אלינו.
ישראל אייכלר: אני חושב ש-24 שעות אחרי ההצבעה זה המינימום שאדם יכול להתארגן.
ישראל אייכלר: יש חברי כנסת שאינם חברי ועדה.
דוד ביטן: לא, אייכלר, עזוב.
דוד ביטן: אז יישאר המצב הזה.
אחמד טיבי: זו הצעה מצוינת של אייכלר.
יעל גרמן: אתה באופוזיציה, שכחת איפה אתה.
אחמד טיבי: פעם זה היה ככה.
דוד ביטן: אייכלר, אתה טועה.
דב חנין: אדוני היושב-ראש, 24 שעות זה המינימום.
אוסאמה סעדי: אדוני - - -
דוד ביטן: לא, אז יימשך המצב.
אחמד טיבי: אם לא תיתן לאוסאמה, אני אפוצץ את הישיבה.
ישראל אייכלר: אתן לכם דוגמה.
ישראל אייכלר: אני לא חבר בוועדת חוקה, ויש איזה חוק שלא מוצא חן בעיני, נודע לי על זה רק אחר הצהרים - - -
אחמד טיבי: אייכלר, תן לאוסאמה, מה קרה לך?
דוד ביטן: קודם כול, זה לא מדויק כי אתה מקבל בסנהדרין את הכול.
דוד ביטן: אייכלר, אנחנו לא מסכימים להצעה.
ישראל אייכלר: רק הצעתי הצעה הגיונית.
אוסאמה סעדי: אדוני היושב-ראש, אני חושב שמה שאמר חבר הכנסת אייכלר - - -
דוד ביטן: אתם רוצים למנוע מהקואליציה?
אוסאמה סעדי: אבל אתה מדבר על 24 שעות.
אוסאמה סעדי: אדוני היושב-ראש, המחזה שהיה ביום שני שעבר וגם לפני זה, שהיושב-ראש בעצמו אחרי ההצבעה ישר מבקש רביזיה – ישר - - -
דוד ביטן: גם בוועדת כספים עשו את זה וגם אני עשיתי את זה.
אוסאמה סעדי: ואחרי זה, אדוני היושב-ראש, אחרי זה באים והוא מצביע נגד הרביזיה, זה פשוט לא תקין ולא ראוי - -
דוד ביטן: מביש.
אוסאמה סעדי: - - ומביש.
אוסאמה סעדי: לכן אני חושב שכעיקרון צריך - - -
דוד ביטן: יש הרבה דברים מבישים.
דוד ביטן: לא רק זה.
אוסאמה סעדי: אנחנו מנסים לתקן את המצב.
דוד ביטן: אז תיקון אי-אפשר רק בצד שלכם.
מיכל רוזין: מנסים להימנע.
אוסאמה סעדי: אני מנסה פשוט להיות הוגן בשני הצדדים.
מיכל רוזין: אין פה צדדים.
מיכל רוזין: אתה הצד של הכנסת.
דוד ביטן: הצד אופוזיציה-קואליציה צריך להיות משהו הגון והוגן.
דוד ביטן: אם אתם לא מוכנים לזה, אז מה אתם רוצים.
דוד ביטן: אני מגן.
דוד ביטן: אני אומר, כל עוד הדיון מתמשך, תגישי מתישהו.
אוסאמה סעדי: לא, אבל זה אחרי הצבעה.
דוד ביטן: הסתיים הדיון?
דוד ביטן: את צריכה להגביל את זה בזמן.
אוסאמה סעדי: אז 24 שעות, כי מה עשה ניסן בשבוע שעבר?
אוסאמה סעדי: הוא אמר, אני עכשיו עושה רביזיה, אני לא רוצה שהאופוזיציה תבוא אלי בסוף היום.
דוד ביטן: נכון, נכון.
דוד ביטן: גם ועדת הכספים עשו את זה, גם אני עשיתי את זה כמה פעמים.
דוד ביטן: והצבעתי נגד עצמי.
אוסאמה סעדי: לפעמים, דוד – הנה, מה שעשה ניסן בשבוע שעבר.
אוסאמה סעדי: החוק הזה לא עלה בשבוע שעבר, לא השבוע, לא יודע אם יעלה בסוף החודש, אבל זה נראה מגוחך כל הסיפור הזה.
אוסאמה סעדי: לכן, צריך קודם כול לקבוע כעיקרון – מי שמבקש רביזיה לא יכול להצביע נגד הרביזיה.
אוסאמה סעדי: זה לא נראה טוב.
אוסאמה סעדי: לא נראה.
אוסאמה סעדי: דבר שני, צריך להגביל את זה בזמן.
אוסאמה סעדי: אני מסכים אתך שצריך להגביל בזמן, אבל צריך לתת זמן, אלא במקרים חריגים ביותר.
אוסאמה סעדי: צריך לתת 24 שעות.
דוד ביטן: מי יקבע מה המקרה החריג?
אוסאמה סעדי: ועדת הכנסת.
ישראל אייכלר: לא, אם זה כבר עלה למליאה - - -
דוד ביטן: בדרך כלל זה עולה.
דוד ביטן: אם זה לא עולה, אין בעיה.
ישראל אייכלר: אם זה עלה – עלה, אבל אם זה לא עלה, תן לו 24 שעות.
דוד ביטן: אני לא יכול, אני חייב לקבוע כלל שהוא טוב לתמיד.
דוד ביטן: לא רק אם זה עלה או לא עלה.
ישראל אייכלר: לא, זה לא "יתקע" אותך.
ישראל אייכלר: אתה יכול להעלות את זה מייד.
אוסאמה סעדי: דוד, אני הולך לקראת פשרה.
אוסאמה סעדי: אני חושב שצריך להגביל את זה בזמן, 24 שעות - -
דוד ביטן: לא 24.
אוסאמה סעדי: - - אלא במקרים חריגים ביותר.
מיכל רוזין: אני יכולה להציע הצעה?
אוסאמה סעדי: אם יש חוק כזה, דחוף ביותר - - -
דוד ביטן: מי יקבע מה זה מקרה חריג?
ישראל אייכלר: אם זה עלה למליאה.
אוסאמה סעדי: במקרים חריגים - - -
דוד ביטן: תמיד זה יבוא לוועדת הכנסת.
דוד ביטן: תמיד רביזיה תבוא לוועדת הכנסת.
אוסאמה סעדי: דוד, כמה מקרים חריגים כאלה?
אוסאמה סעדי: כמה מקרים דחופים?
דוד ביטן: לא, זה שימוש פרלמנטרי.
דוד ביטן: אתה יכול להגיד סתם רביזיה?